**”FUNDERINGER”, af lat. Fundare: grundlægge, grænsefladen mellem en konstruktion og jorden**

Forelæsning i forbindelse med netværk om repræsentationsformer på akademiets 3 skoler. ”Notationer #1”

Jacob Sebastian Bang, Arkitekt, Adjunkt ved Kunstakademiets Arkitektskole, Institut 4

1001 1 1,1

MODEL - SAMLING

1001 Model afspejler min fascination af formgivning og af samlinger. En samling af studieobjekter, noget at studere, noget at transformere. Noget at snitte i. Det skal starte et sted. Modellerne er homogene i udtrykket, nogenlunde lige store, samme detaljeringsgrad og støbt i gips. De er derfor i nogen grad sammenlignelige og kan udsættes for samme proces og regelsæt. Detaljeringen kan komme senere når greb og regler er mere tydelige. Det kræver et stort antal modeller at kunne foretage de ønskede udlægninger.

REGLER – BENSPÆND

Jeg er besat af regler og benspænd. En regel i sammensætningen af denne forelæsning var at jeg kun måtte vise mine egne ting og dermed kun tale om noget jeg burde vide noget om. Mit arbejde er aldrig lineært, men består af frem - og tilbageskridt. Jeg finder i udlægningen af gipsen mellemrum som jeg genfinder i 6 år gamle tegninger. Det hele er en del af en verden hvor mit blik filtrerer noget fra og noget andet slipper igennem, et blik for nogen særlige figurer.

SERIER

Det at arbejde i serier, frisætter en masse energi og større mod i det videre arbejde. Man er ikke så sentimentalt anlagt og bange for at ødelægge noget når man kan tage en ny. Det er en pointe at arbejde med mange modeller samtidigt. Derved optimeres processen, hjernen skærpes og valgene tages hurtigere end når der kæles for detaljeret med en enkelt model. Mængden og det repetitive i processen gør det nemmere at reducere i materialet - mindre smertefuldt. Jeg arbejder altid i serier, 12, 24, 48, 1001. Det er vigtigt for mig at have en stor produktion, der fylder i rummet. Jeg er en arbejder.

MODEL – SAMLING

Projektet er en afsøgning af by - og landskabsagtige formationer og et middel til hurtigt at afsøge og undersøge forskellige komplekse kompositioner, deres tætheder og mellemrum. Modellerne indgår dermed som spillebrikker i kombinatoriske og kompositoriske opstillinger og stilleben, der kan ændres i uendelige kombinationer. Felterne er i sig selv samlinger.

1001 1,2 1,3

TIDLIGERE SAMLINGER

**billeder fra de 4 udlægninger! 1,2,3,4**

Fra udlægning 1 – 4 sker der en opløsning af griddet. Hver udlægning har haft sit udgangspunkt i den forrige – i et efterladt spor. Det har givet en vis sammenhæng i de 4 udlægninger – foruden at fungere som en hjælpende hånd. Værket 1001 Model er i nogen grad ”rum – specifict” forstået på den måde at karakteristiske træk fra udstillingsrummet: griddet, den store projektør-ring i loftet, rummets afgrænsning, friholdelse af brandveje / branddøre, døre, fri af cafe osv har fungeret som en art benspænd, der har skulle overholdes – i alle 4 udlægninger. Nr. 4 lægges ud af studerende - Vigtigheden af at invitere en vis uforudsigelighed ind i værket og dermed slippe det for en stund.

1001 1,4 1,5

STUDIEOBJEKTER

Modellerne indgår, som pilotprojekt, i tegneundervisningen på skolen som objekter, der med deres snitflade er gjort registreringsvenlige og målbare for de studerende. Fordelen er at de ikke er noget, ikke ligner noget kendt og dermed kan hæmme tegneglæden.

1001 2 – 2,5

OPERATIONEL MODEL - MODELTRANSFORMATION

Den videre undersøgelse af modellernes operationalitet foregår ved transformation gennem udtegning og modeltransformation.

”Meine Bilder sind klüger als ich”. En anden mulighed er den operationelle model; en model som ligger før ideen, et ”problem”, der kan udfoldes i en oversættelse af modellen til arkitektoniske tegn, greb og regler.

OPERATIONEL MODEL - MODELTRANSFORMATION

Den operationelle model opstår parallelt med min fascination af at se noget komme til syne, noget, der blot er sig selv til at starte med, noget, der kan udvikles. Den er skabt uden andet formål end at pirre min nysgerrighed.

OPERATIONEL MODEL - MODELTRANSFORMATION

Jeg insisterer på at modellen og ideen er én ting som ikke kan adskilles og som udvikles gennem en proces; modellen indeholder informationer og svar jeg kan reflektere over og som jeg kan navigere og fare vild i; muligheder som jeg kan identificere. Jeg behøver ikke at forstå dem fuldstændig; jeg stoler på min intuition.

1001 2,1 2,2 2,3 2,4 2,5

OPERATIONEL MODEL - MODELTRANSFORMATION

En udvalgt serie modeller transformeres til nye modeller i forskellige materialer og med større detaljering.

Modellen behøver ikke være en tro oversættelse, heller ikke tegningen.

Dernæst bearbejdes modellerne rumligt, både som detaljerede arkitektoner, som modeller med et dybt relief i forskellige materialer og endelig som strukturmodeller i trælister, der gør en bedømmelse af de rumlige egenskaber mulig.

Jeg arbejder med forskellige modelforsøg: ”mumificering” af gipsmodeller med tape, modeller dækkes med puslespilsbrikker, indsættes i en ramme og så videre. Alle mulige forsøg og indfald afprøves med løs hånd. Der er så mange modeller. Intet er helligt og alle tilfældigheder bydes indenfor.

DET TILFÆLDIGE

Jeg ønsker at befinde mig mellem det planlagte og det tilfældige fordi jeg ved at noget vil komme til syne undervejs i processen. *Le hasard ne favorise que les esprits prepares - Tilfældet begunstiger kun den der har forberedt sig. Louis Pasteur 1954*

1001 3 3,1 3,2

UDTEGNING - TOLKNING

Ved udtegning forstås både den klassiske analytiske opmåling af et objekt, en konstruerende tegningsform og en mere frit fabulerende skitsering i tegning. De to spor følges ad i et frugtbart samarbejde med modellen. Jeg åbner modellen op og opløser den i arkitektoniske tegn – jeg erkender den ved at tegne den. Jeg vækker historien, ser modellen som den er, ideen, en form for mening - det der bevæger mig.

1001 3,3 3,4 3,5 3,6 3,7

RØNTGEN

Affotografering af modellens 6 sider - lagt sammen kan den nu transparente model i nogen grad iagttages og overskues i ét blik - som i et kubistisk maleri.

1001 3,8 3,9

UDTEGNING – GRID – RAMME - MÅLBAR

Beskæringen er en indlejring i en præcis geometrisk og begrænsende ramme; den er en form for matrix, der hører til figuren. Ved at placere den i et grid gør jeg den målbar og peger dermed på en skala og på fragmentets mulighedsfelt og ”udstrækning”. Det vigtige er at skabe en begrænsning for objektet efter dets egen ret og ikke andet til at starte med. Det må reagere når det indsættes i en ramme og ydermere skabe rammen. Figuren indskrives i en ramme. En ramme er en begrænsning men også objekternes præcise og tilpassede rum skabt til dem – de får så at sige et sted.

1001 4,1 4,2 4,3

SKITSE - UDTEGNING

Det er interessant at køre både den præcise opmåling og den frie skitserende tegning i samme åndedrag. Analysen er allerede en forslagsstillelse.

1001 4,4 4,5

RENTEGNING, REDUCERING - STATUS

Tegningerne kan reduceres yderligere. Jeg tegner ”baglæns” ved at overmale streger med hvidt til kun det

bedste er tilbage eller tilfører detaljer undervejs hvor jeg tegner mig ind i figuren og vælger ud – dog indledningsvis uden for mange detaljer da de kan forplumre anelsen – det er hovedstrukturen jeg er på jagt efter - stemplet. Er det på plads kommer resten nemmere til. Det er revisionen og reduceringen der forbedrer og driver projektet frem. Det der irriterer, den overflødige men for processen vigtige støj fjernes og derved udvikler jeg arkitektur og arkitektonisk nærvær.

1001 4,6 – 4,9

SPIL

De forskellige udtegninger kan sammentegnes til et hele – til et felt. De enkelte figurer går i forbindelse med hinanden, det negative og positive blandes sammen og overtager dele af hinandens rum, jeg huler ud, soner fragmenter, der skurrer mod hinanden i konflikt, eller lader dem være i konflikt. Jeg begynder at gå rundt inde i denne arkitektur, er i den, lever i rummene og bebor dem. ”Spil” skak

1001 5 5,1 5,2

SKITSE - UDTEGNING

Igen, det er interessant at køre både den præcise opmåling og den frie skitserende tegning i samme åndedrag, her lidt sidespring med porte og heroér, baseret på figurer fra spil

1001 5,3 5,4 5,5

STEMPLET - STATUS

Når tegningerne har den rette præcision veksles de til stempler i træ, gummi eller som her i magnesium, små bymodeller.

1001 6 6,1 6,2

REPETITION – SKITSE

Diverse forsøg og notater med stempeltema

1001 6,3 6,4 6,5 6,6

REPETITION - STATUS

Repetitioner af en figur der sammentegnes til et samlet forløb eller figur med en begyndende mening. I repetitionen mister man for en tid overblikket og ser kun støj men langsomt også nye strukturer og holdepunkter, musikalitet og rytme. Repetitionsfigurerne er dynamiske og kraftfulde. De har den autoritet og ”anelse” som jeg finder fængslende. De har stemplets genkendelighed men er samtidigt særegne og i deres egen ret.

1001 6,7 6,8 6,9

SKITSERING – TEMAER FRA REPETITION

Forskellige ideer skitseres frit, optegnes, henstår skitseagtige, blandingen af præcision og anslag

1001 7 7,1

RENTEGNINGEN – STATUS - NAVNGIVNING

De forskellige arkitektoniske tegn kommer før navngivningen.

Navngivning Lysning fra arkitekturens ABC. De arkitektoniske tegn kan målsættes og forholdes til menneskekroppen. ”Kolonnade”, den gule tegning